মন্ত্রীমন্দলনা বাইওফুয়েল্সকী নেস্নেল পোলিসী -২০১৮দা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা বাইওফুয়েল্সকী নেস্নেল পোলিসী-২০১৮দা অয়াবা পীখ্রে। শক্তমশিং: পোলিসী অসিনা বাইওফুয়েলশিংবু “বেসিক বাইওফুয়েল্স”, মিং ওইনা পল্লবদা ফার্স্ত জেনরেসন (১জি) বাইওইথানোল & বাইওদীজল অমদি “এদভান্স বাইওফুয়েল্স”- সেকেন্দ জেনরেসন (২জি) ইথানোল, ম্যুনিসিপাল সোলিদ ৱেস্ত (এম এস দবল্যু) তু দ্রোপ-ইন ফুয়েল্স, থার্দ জেনরেসন (৩জি) বাইওফুয়েল্স, বাইও-সি এন জি হায়না মখল খায়দোক্লি। পোলিসী অসিনা ইথানোল পুথোক্নবগীদমক চুহি, সুগর বীৎ, স্বিৎ সোর্ঘমগুম্বা চিনী য়াওবা পোত্থোকশিং, কোর্ন, কাসাভা, মাং তাক্লবা চেং, গেহু, আলু অপুম্বগুম্বা চনাং য়াওবা পোত্থোকশিং রো মেতরিয়েল ওইনা শিজিন্নবা য়াহল্লি। সরপ্লস প্রদক্সন ফেজকী মনুংদা লৌমীশিংনা মখোয়গী পোত্থোকশিংগীদমক মতিকচাবা মমল ফংবা ঙমলোইদবগী রিক্স লৈরি। মসিদা মীৎয়েং থমদুনা পোলিসী অসিনা নেস্নেল বাইওফুয়েল কোওর্দিনেসন কমিতীগী এপ্রুবেলগা লোয়ননা পেত্রোলগা য়ানশিন্ননবা ইথানোল পুথোক্নবগীদমক সরপ্লস ফুদ গ্রেনশিং শিজিন্নবা য়াহল্লি। এদভান্স বাইওফুয়েলতা থৌগৎপা অমগা লোয়ননা ১জি বাইওফুয়েলগা য়েংনবদা ২জি ইথানোল বাইও রিফাইনরীশিংগীদমক চহি ৬গী মনুংদা লুপা কোতি ৫০০০গী ফন্দিং স্কিম অমা পোলিসী অসিনা তাক্লি। পোলিসী অসিনা চাবা য়াদবা থাও থোকপা মরু মরাংশিং, শিজিন্নরবা অচাথাও, সোর্ত গেস্তেসন মহৈ মরোংদগী বাইওদীজল পুথোক্নবগীদমক সপ্লাই চেন মেকানিজম শেমগৎপদা পুক্নীং থৌগৎলি। বাইওফুয়েল অসি পোলিসী দোকুমেন্তা হাপ্নবা মরি লৈনবা মন্ত্রালয়/বিভাগ পুম্নমক্কী থৌদাংশিং অদু পল্লি। এক্সপেক্ত তৌরিবা বেনিফিৎশিং: ইম্পোর্ত দিপেনদেন্সী হন্থহনবা: ই-১০ লিতর কোতি অমনা হৌজিক লৈরিবা মমল অসিদা ফোরেক্সকী লুপা কোতি ২৮ কনবা ঙম্মি। ২০১৭-১৮ চহি অসিদা ইথানোল সপ্লাই অসি লিতর কোতি ১৫০ ওইরবা য়াই মদুনা ফোরেক্সকী লুপা কোতি ৪০০০ হেন্না কনবা ঙম্লগনি। হেন্না তরু তনানবা এনভাইরনমেন্ত: ই-১০ লিতর কোতি অমনা CO2 থাদোকপগী চাং তোন ২০,০০০ কনবা ঙমই। হেল্থ বেনিফিৎশিং: দীপ ফ্রাই তৌবদা অচাথাওবু মতম শাংনা হঞ্জিন হঞ্জিন শিজিন্নবা অসি হকচাং শোক্নীংঙাইনি অমদি লাইনা কয়া পোকহনবা য়াই। শিজিন্নখ্রবা অচাথাও অসি বাইওদীজলগীদমক পোতেন্সিয়েল ফীদস্তোক অমনি অমদি মসি বাইওদীজল শাবদা শিজিন্নবনা ফুদ ইন্দস্ত্রীদা শিজিন্নখ্রবা অচাথাও শিজিন্নবদগী ঙাকথোকহল্লি। এম এস দবল্যু মেনেজমেন্ত: ভারত্তা চহি খুদিংগী ম্যুনিসিপাল সোলিদ ৱেস্ত এম এম তি ৬২ জেনরেৎ তৌই হায়না পানরি। অরেমখাক/প্লাস্তিক, এম এস দবল্যুবু দ্রোপ ইন ফুয়েলদা ওন্থোকপা ঙম্বা তেক্নোলোজীশিং লৈরে। অসিগুম্বা মখলগী অরেমখাক তন অমনা দ্রোপ ইন ফুয়েল চাদা ২০ পুথোক্নবা পোতেন্সিয়েল লৈরি। খুঙ্গংগী লমদমদা ইনফ্রাস্ত্রকচর ইনভেস্তমেন্ত: চাউরাক্না লুপা কোতি ৮০০গী কেপিতেল ইনভেস্তমেন্তা বাইও রিফাইনরী ১০০ কে এল পি দি অমা মথৌ তাগনি হায়না পানরি। হৌজিক হৌজিকমক ওইল মার্কেতিং কম্পেনীশিংনা চাউরাক্না লুপা কোতি ১০,০০০ থাদদুনা ২জি বাইও রিফাইনরী ১২ শেমগৎনবা প্রোসেস তৌরি। এমপ্লোইমেন্ত জেনরেসন: ১০০ কে এল পি দি ২জি অমগী প্লান্ত ওপরেসন্স, ভিলেজ লেভেল ইন্ত্রপ্রিনর অমদি সপ্লাই চেন মেনেজমেন্তা থবক ১২০০ পীবা ঙমগনি। লৌমীশিংদা অহেনবা ইনকম: ২জি তেক্নোলোজীশিং এদোপ্ত তৌবনা লৌমীশিংনা মৈ থাদোক্লিবা লৌউ শিংউবগী অরেমখাকশিং অদু ইথানোলদা ওন্থোকপা ঙমহল্লি মদুনা অরেমখাকশিং অদুগী মমল ফংবা ঙমহল্লি। য়ুমফম: লৈবাক অসিদা বাইওফুয়েল্স প্রমোৎ তৌনবা ২০০৯দা ন্যু এন্দ রিন্যুয়েবল ইনর্জী মন্ত্রালয়না বাইওফুয়েল্সতা নেস্নেল পোলিসী অমা শেমখি। হৌখিবা চহি তরাদগী মালেম অসিনা বাইওফুয়েল্সতা পুক্নীং চংলি। মেক ইন ইন্দিয়া, স্বচ্ছ ভারত অভিয়ান, স্কিল দিবেলপমেন্ত অসিনচিংবা হৌজিক চত্থরিবা সরকারগী ইনিসিয়েতিবশিং অসিদা ভারত্তা বাইওফুয়েল অসি য়াম্না মরু ওই অমদি লৌমীশিংগী ইনকম শরুক অনি ওইহনবা, ইমপোর্ত রিদক্সন, এমপ্লোইমেন্ত জেনরেসন, ৱেস্ত তু ৱেল্থ ক্রিয়েসনগী পান্দম অদু ফংনবা খ্বাইদগী ফবা তাঞ্জানি।